Publication: Magyar Közlöny
Issue: MK-2002-56 (Year: 2002, Number: 56)
Era: 1990-2004
Section: A 22/2002. (V. 3.) EüM rendelet melléklete 2. sorszám
Paragraph Index: 61

2. A munkaterület rövid, jellemzõ leírása Az ápolási asszisztens az ápolói munkacsoport tagja. Tevékenysége során elvégzi a rábízott betegek ápolásával kapcsolatos alapápolási feladatokat. Ezen belül segíti a különbözõ életkorú beteg/egészséges embert fiziológiás és magasabb rendû szükségletei kielégítésében. A beteg állapotának és igényeinek megfelelõen segítséget nyújt a mozgásban, pihenésben, táplálkozásban, higiénében, a kiválasztási funkciók, megfelelõ testhõmérséklet megtartásában és az oxigénszükséglet biztosításában. Elõkészíti a szükséges eszközöket a különbözõ eszközös és laboratóriumi vizsgálatokhoz, valamint a diagnosztikus és terápiás beavatkozásokhoz. Segédkezik a laboratóriumi és eszközös vizsgálatok kivitelezésében. Segítséget nyújt a diagnosztikus és terápiás eljárások kivitelezésénél az ápolónak/orvosnak. Munkáját az ápolási folyamat alapelvei szerint szervezi. Biztonságos ápolási környezetet teremt, a szabályoknak megfelelõen kezeli a fertõzõ anyagokat, eszközöket. Tárolja az ápolást segítõ eszközöket, textíliákat, kötszereket. Ápolói felügyelet mellett, írásos orvosi elrendelésre elvégzi a gyógyszereléssel kapcsolatos feladatokat a szájon 2002/56. szám át, bõrön át, nyálkahártyán át adható gyógyszerek vonatkozásában, valamint subcután Insulin injekciót ad. Megfigyeli és értelmezi a beteg tüneteit, jelzi a fiziológiástól eltérõket. Munkája során alkalmazza fiziológiai, kórélettani és klinikai ismereteit. Az ápolási csoport tagjaként részt vesz — a különbözõ életkorú — rászorulók gondozásában. Kommunikál a beteggel, hozzátartozókkal és az ápolási csoport tagjaival. Vezeti a munkájával kapcsolatos ápolási dokumentációt. Ellátja a halottal kapcsolatos teendõket. Szükség esetén a balesetet szenvedõt elsõsegélyben részesíti. Alkalmazza az orvosi szakkifejezéseket szóban és írásban. Informatikai és információközlõ eszközöket alkalmaz. Munkáját az ápoláslélektan és ápolásetika alapelvei szerint végzi. Folyamatosan fejleszti ismereteit. Munkavégzése során betartja a munkavédelmi, tûz- és balesetvédelmi szabályokat. A szakképesítéssel betölthetõ munkakörök és szakterületek

Source: https://magyarkozlony.hu/hivatalos-lapok/dba8ce9352297dfdcec41335f11f36258f3697f9/dokumentumok/892de364c4e8d1d3a8569aef31f874526210ef56/letoltes